
ΣΤΗ ΡΕΣ/Ν1ΚΗ 


Η σύνοδος κορυφής της Ευρωπαϊκής Ένωσης που έγινε στα τέλη Ιουνίου στην αστυνομο- 
κρατούμενη Θεσ/νίκη, συνοδεύτηκε από μαζικές διαδηλώσεις. Ανάμεσα στις ποικίλες τάσεις, 
ήταν και αυτή του αντιεξουσιαστικού/αναρχικού χώρου. Ο χώρος αυτός απορρίπτει την 
συνδιαλλαγή με το κράτος και το κεφάλαιο και θεωρεί πως ο καπιταλισμός δε μεταρρυθμίζεται, 
αλλά ανατρέπεται. 

Στις 21/6 με το τέλος της συνόδου, η μαχητική πορεία του αναρχικού χώρου, συνοδεύτηκε απο 
επιθέσεις σε σύμβολα του καπιταλισμού (ΜεϋοηαΜ’δ, τράπεζες, κλπ.) και συγκρούσεις με τις 
δυνάμεις καταστολής. Τα ΜΑΤ έκαναν χρήση τεραστίων ποσοτήτων χημικών και κακοποίησαν 
με λύσσα αρκετούς διαδηλωτές. Έγιναν δεκάδες προσαγωγές. Αρκετοί συλληφθέντες οδηγήθηκαν 
σε απόμερα έκτακτα κρατητήρια, όπου υπέστησαν σωματικά και ψυχολογικά βασανιστήρια 
(απειλές για βιασμούς στις κρατούμενες και εξευτελιστικές σωματικές έρευνες, άγριοι ξυλοδαρ¬ 
μοί, πρόκληση καταγμάτων κ.α.). 

Την επόμενη μέρα, 28 άτομα παρουσιάστηκαν στον εισαγγελέα και κατηγορήθηκαν, αρκετοί 
από αυτούς για κακουργήματα με βάση μόνο πλαστές και αντιφατικές μαρτυρίες μπάτσων. 
(Χαρακτηριστική είναι η περίπτωση του δίπιοη ΌΗ&ριηεη, που αφού ξυλοκοπήθηκε και τραυ¬ 
ματίστηκε σοβαρά στο κεφάλι από τα ΜΑΤ, υποχρεώθηκε να κουβαλήσει μια τσάντα με μολότοφ 
και σφυρί που μετέφεραν στη σκηνή οι μπάτσοι. Υπάρχουν φωτογραφίες καθώς και βίντεο από 
την ΕΤ3 που αποδεικνύουν τα πιο πάνω.). Έξω από τα δικαστήρια Θεσ/νίκης έγινε συγκέντρωση 
και πορεία από 250 άτομα, η οποία κτυπήθηκε απρόκλητα από την αστυνομία, με αποτέλεσμα τον 
σοβαρό τραυματισμό μιας κοπέλλας που χρειάστηκε ασθενοφόρο. 

Τελικά οι 7 από τους 28 προφυλακίστηκαν, οι συνεχείς αιτήσεις τους για αποφυλάκιση απορ- 
ρίφθηκαν με γελοία αιτιολόγηση και εξακολουθούν να βρίσκονται όμηροι στις κρατικές φυλακές. 
Οι 7 είναι: ο Σουλεϊμάν Ντακντούκ (Κάστρο) από τη Συρία, ο δΐηιοη Οιεριηαη από την Αγ - 
γλία, οι ΕετηοηΛο Ρβτβζ και ΌβΗοδ Μπι-ίίη ΜβΓίίηβζ από την Ισπανία, και οι Σπύρος 
Τσίτσας, Μιχάλης Τραΐκάπης και Δημήτρης Φλιούρας από την Ελλάδα. Οι 5 πρώτοι έχουν 
ξεκι -νησει απεργία πείνας (Κάστρο 62 μέρες, Τσίτσας 45 και οι άλλοι 48) ζητώντας την 
άμεση απελευθέρωσή τους. 

Η υγεία τους βρίσκεται σε κρίσιμο σημείο, αφού κινδυνεύουν να πάθουν μη αναστρέψιμες 
βλάβες. Όλοι τους μεταφέρθηκαν αρκετές φορές σε νοσοκομεία με καταβολή, ταχυπαλμίες, 
αιμόπτυση, αιματουρία και άλλα συμπτώματα που προκαλεί ο υποσιτισμός. Η εισαγωγή τους στο 
νοσοκομείο έγινε κάτω από δρακόντια μέτρα ασφαλείας, ώστε να δημιουργηθεί μια ατμόσφαιρα 
πανικού, λες και μεταφέρονται επικίνδυνοι «τρομοκράτες». Η συμπεριφορά της αστυνομίας ήταν 
τέτοια,που οι αρμόδιοι γιατροί υπόβαλαν έγγραφες διαμαρτυρίες. 

Ο Ό&τίοβ ΜαΠΐηεζ κατάγγειλε στο συνήγορό του, ότι κατά τη διάρκεια παραμονής του στο 
νοσοκομείο «Άγιος Παύλος» στο Φοίνικα, υπέστηκε κακομεταχείριση από τους σωφρονιστικούς 
υπαλλήλους. Συγκεκριμένα, κατά τη διάρκεια της νύχτας, τον άφησαν με τα εσώρουχα, πισθάγ - 
κωνα δεμένο με χειροπαίδες και με ανοικτό το φως και το παράθυρο του δωματίου και τον 
κτυπούσαν κάθε φορά που αποκοιμιόταν για να τον κρατήσουν άϋπνο, παρά την εξουθένωσή του. 
Επίσης δεν του επέτρεψαν την επικοινωνία με το δικηγόρο του και τον άφησαν χωρίς διερμηνέα. 

Τα χαράματα της 11/11, οι 5 απεργοί πείνας, μεταφέρθηκαν από τη Θεσ/νίκη στις φυλακές 
Κορυδαλλού στην Αθήνα. Αυτό έγινε χωρίς να ενημερωθούν ούτε οι γιατροί τους, ούτε οι 
συγγενείς/οικείοι τους, όυτε έστω οι δικηγόροι τους. Μέχρι στιγμής (21/11), η απεργία πείνας 
συνεχίζεται, ενώ είναι ξεκάθαρο πως η στάση του Ελληνικού κράτους αποσκοπεί στην πλήρη 
σωματική και ψυχολογική εξόντωση των φυλακισμένων αγωνιστών, πριν τη δίκη. 

